Diego Maradona

Diego Armando Maradona (30. oktoober 1960 Lanús – 25. november 2020 Dique Luján) oli Argentina jalgpallur, keda peetakse üheks aegade parimaks mängijaks.

Klubikarjäär
Maradona mängis oma karjääri jooksul sellistes klubides nagu Argentinos Juniors, Boca Juniors, Barcelona, Napoli, Sevilla ja Newell's Old Boys.

Koondisekarjäär
Argentina koondises mängis Maradona 91 kohtumist ja lõi 34 väravat. 

Ta võitis koondisega 1986. aasta jalgpalli maailmameistrivõistlused ja jäi 1990. aastal hõbedale. Mõlemal korral kohtuti finaalis Saksamaaga.

Treenerikarjäär
2008. aasta detsembrist töötas Maradona Argentina koondise peatreenerina. Tema leping lõppes pärast 2010. aasta maailmameistrivõistlusi.

Hiljem oli ta veel Araabia Ühendemiraatide klubide Al-Wasli ja Al-Fujairahi, Mehhiko klubi Dorados de Sinaloa ning Argentina kõrgliiga klubi Gimnasia de La Plata peatreener.

Saavutused

Klubid
Boca Juniors
Primera División: 1981 Metropolitano

Barcelona
Copa del Rey: 1983
Copa de la Liga: 1983
Hispaania superkarikas: 1983

Napoli
Serie A: 1986–87, 1989–90
Coppa Italia: 1986–87
UEFA karikas: 1988–89
Itaalia superkarikas: 1990

Rahvuskoondis
Argentina
Noorte jalgpalli maailmameistrivõistlused: 1979
Jalgpalli maailmameistrivõistlused: 1986

Isiklikku
Tema mängijakarjäär lõppes uimastite tarvitamise tõttu. Tema kokaiinisõltuvust raviti Šveitsi ja Kuuba kliinikutes.

Tema noorem vend Hugo Maradona suri 2021. aasta detsembris 52-aastaselt.

Viited

Välislingid 

Ametlik koduleht
 Madis Kalvet:  Legendi tagasitulek, Postimees, 1. november 2008
 Diego Maradona obituary [Diego Maradona nekroloog], TheGuardian.com, 25. november 2020

Argentina jalgpallurid
Argentina jalgpallitreenerid
Boca Juniorsi mängijad
FC Barcelona mängijad
SSC Napoli mängijad
Sevilla FC mängijad
La Liga mängijad
Serie A mängijad
FIFA 100
Sündinud 1960
Surnud 2020